Праграму свята да традыцыйнага асвячэння крыніцы адкрыў межрэгіянальны конкурс ансамбляў фальклорнай і народнай песні “Са стагоддзя ў стагоддзе”, які ў трэці раз праводзіцца на наркоўскай зямлі. Сваімі песнямі віталі са сцэны на ўтульнай палянцы творчыя калектывы з Чавускага, Краснаполскага, Крычаўскага, Хоцімскага, Слаўгарадскага, Дрыбінскага і Чэрыкаўскага раёнаў, якія пазнаёмілі прысутных з багатай музычнай спадчынай беларускага народа.